Aarhuus Stifts-Tidende, 1831-11-11
Nyheder fra Udlandet. Oprør i Engelland. J Staden Bristol er det kommet til et meget betydeligt Oprør. En derværende Embedsmand, det samme som omtrent hos os en Byskriver, var kommen hjem fra London, hvorfra man vidste, han havde været med at stemme imod Reformen. Hans Huus blev ødelagt, men selv undkom han, og flygtede op paa Raadhuset, der nu blev stormet. Atter undkom han, ved igjennem Skorstenen og over Taget at slippe ned i en Nabogaard, til en Gjæstgiver, der, som ved et Mirakel, hialp ham bort med en Postvogn, forklædt som Postillon. Pøbelen erfoer det, og satte Jld paa Gjæstgivergaarden, saa den brændte op med Alt hvad der befandtes i den. Angrebet paa Raadhuset varede ligefuldt ved, Brostenene reves op, Gitterporten brødes ned, og Folket var just i Begreb med ogsaa at sætte Jld derpaa, da et Dragonregiment kom i Carriere og drev Pøbelen tilbage. Men midt om Natten strømmede Landfolket ind, saa at Regimentet om Søndagmorgen, angreben af en rædsom Steenregn, nødsagedes til igjen at rømme Staden. Nu var hele Folket opstaaet en Masse, og Dragonernes Nederlag fuldkomment. Oprøret fik nu et frygteligt Udseende. J Raadhuset blev Alting ødelagt, og Bygningen derpaa stukket i BrandBorgmesterens Paryk og Retfærdighedssværd blev baaret i Triumph omkring i Gaderne. Alle Viin= og Brændeviinshuse bleve brudte op, og hvad der forefandtes, blev fortæret eller og tilintetgjort. Gaderne vare fyldte med Meubler, Vare, o. s. v. og man svømmede saagodtsom i Viin og Likør. Baade Tugthuset og Stadens to øvrige Fængsler bleve opbrudte, Fangerne satte i Frihed, og Bygningerne opbrændte. Det samme skeete med Galehuset, Trædemøllen, og mange andre offentlige By ninger. Derfra stormede Pøbelen hen til Bispegaarden, AVERTION som der, tilligemed Collegiebygningen, ligeledes blev sat Jld paa. Nu gik det løs paa Borgmesterens Gaard, i Queens=Square. Branden tog fat i Nabohusene, og næsten hele Gaden blev lagt i Aske. Folket tillod ikke, at Sprøiterne bleve brugte. Brandfolkene mishandledes og Sprøiterne sloges istykker. Nu kjendte Folkets Raserie ingen Grændse meere. Man nedrev Portene, Bommene, Sluserne &c. Pøbelen var saa rasende, at den i flere Huse ødelagte Alting i de øverste Etager medens Andre stak Jld i de nederste, saa at Mange omkom i Flammerne, og bleve halvstegte trukne ud derfra. Ogsaa det store St. Anna-Hospital, med vedliggende Arbeidsanstalt, og hele det store Kathedralbibliothek blev et Rov for Luerne. Saaledes vedvarede det uafbrudt hele Søndag, Mandag og Tirsdag, og ved Beretningens Afgang var Staden endnu i Pøbelens Hænder, der havde erklæret, at hvis man vil bruge Magt imod den, vilde hele Staden, blive sat i Brand. Af Matroserne var der paa Collegiepladsen bleven opkastet et Batterie af Skibskanoner. Foruden 5 Huse og Gaarde i Queens=Square stode ogsaa Kingsstreet og Princesstreet i Flammer. En Hob af 8000 Mennesker var draget ud til det nye Fængsel udenfor Staden, for ogsaa der at befrie Fangerne. Al Øvrighed var opløst: der herskede aldeles Anarkie. Der blev begaaet alle mulige Forbrydelser, ingen Eiendom blev respecteret, intet Kjøn beskyttet for Excesser. Fire a 500 Mennesker vare omkomne foruden Militairet. Skaden er uberegnelig, da Bristol næstefter London og Liverpool er Engellands største Handelstad, opfyldt med Varer af alle mulige Slags. Mange Pakhuse fulde vare alt blevne ødelagte. Jfølge Reisendes Beretning stode ogsaa endeel Skibe i Havnen i fuld Brand. Alle Huse vare lukkede, og i 3 Dage var der ingen Post gaaet derfra. Biskoppen var lykkelig sluppen bort derfra og indtruffen til London. J en Omkreds af 60 engelske Mile er alt Militairet opbudt, fra Portsmouth vare alle Dampskibe man havde kunnet opbringe gaaet derfra med Tropper, og paa Hovedlandeveiene var der lagt Beslag paa alle Postheste, for at Tropperne kunde komme hurtig afsted. Staden er bleven erklæret i Krigstand, og Kongen har udlovet 1000 Pd. Sterling for Paagribelsen af Oprørets Hovedmænd. Ogsaa i Staden Bath seer det uroligt ud. Da Folket erfoer at Garnisonen var beordret derfra mod Bristol, besluttede det at modsætte sig dens Afmarsch, tog Kavalleriehestene bort, bemægtigede sig Troppernes Vaaben, o. s. v. J Tiverton er et stort Factorie bleven demoleret. Hvorfra man hører seer det frygteligt ud, og i selve Hovedstaden er Gjæringen skrækkelig Forleden Aften blev Hertugen af Northumberland og hans Gemalinde, da de vilde kjøre i Selskab, saaledes forfulgt af Pøbelen, at de maatte vende om igien, og eskorteres hjem af en stærk Militairmagt.